stanford-oval/wikipedia huggingface dataset:
קיטוב פוליטי
השלכות > קיטוב מזיק

במדע המדינה, קיטוב פוליטי מזיק מוגדר כמצב שבו שסע פוליטי יחיד גובר על שסעים ומאפיינים משותפים אחרים עד ל"נקודת רתיחה" שבה יש חלוקה אחת שמתבצרת ומחזקת את עצמה.
בניגוד לרוב סוגי הקיטוב, קיטוב מזיק לא חייב להיות אידאולוגי. תחת זאת, קיטוב מזיק פועל על שסע פוליטי אחד, שיכול להיות זהות מפלגתית, קיטוב דתי (לדוגמה סונים נגד שיעים, פרוטסנטים נגד קתולים), דתיים מול חילוניים, גלובליסטים מול לאומנים, עירונים מול כפריים וכו'. הפער הפוליטי הזה יוצר פיצוץ של חוסר אמון קבוצתי הדדי שמתגבש בין שתי המפלגות הפוליטיות (או הקואליציות), ומתפשט אל מעבר לתחום הפוליטי לתוך יחסים חברתיים. אנשים מתחילים לתפוס את הפוליטיקה כ"אנחנו" מול "הם". משרדו של נציב תלונות הציבור של ארגנטינה לא אויש מאז 2009, יחד עם משרד הסניגוריה הציבורית המלווה, לכאורה בגלל קיטוב מזיק.
השלכות > קיטוב מזיק > סיבות

לפי מחקר משנת 2019, קיטוב מזיק הוא תהליך המונע לרוב על ידי שסע פוליטי יחיד השולט בחיים פוליטיים שמלבד זאת הם פלורליסטיים, וגובר על שסעים אחרים. מצד שני, מחקר נוסף מאותה שנה טוען שמה שקובע הוא לא העומק של שסע חברתי אחד, אלא התהליך שבו האליטה הפוליטית מסירה מנהיג הוא שמסביר בצורה הטובה ביותר אם הקיטוב באמת הופך למזיק או לא. מאמר נוסף טוען כי קיטוב מזיק מסומן הן על ידי חדירה והן על ידי הפרדה חברתית עמוקה יותר מאשר בצורות אחרות של קיטוב פוליטי, מה שמקשה למצוא לו פתרון. עם זאת, מוסכם שקיטוב מזיק מחזק ומבצר את עצמו, וגורר את המדינה למערבולת של כעס ופילוג שאין לה טיפול פשוט.
השלכות > קיטוב מזיק > השפעה על הממשל

קיטוב מזיק הופך את הפשרה, את הקונצנזוס, את האינטראקציה ואת הסובלנות ליקרים ונדירים יותר ויותר עבור כלל הציבור ובקרב ושחקנים פוליטיים משני צידי המתרס. קיטוב מזיק מחליש באופן חוזר את הכבוד לנורמות דמוקרטיות, משחית תהליכי חקיקה בסיסיים, מערער את האופי הבלתי מפלגתי של מערכת המשפט ומזין את חוסר שביעות הרצון של הציבור ממפלגות פוליטיות. הקיטוב מחמיר את חוסר הסובלנות והאפליה, מפחית את האמון החברתי ומגביר את האלימות ברחבי החברה. הקיטוב גם עלול להוביל לשחיקה דמוקרטית.
במקרים של קיטוב מזיק, מקובל לראות את המנצח מוציא את המפסיד מעמדות כוח או משתמש באמצעים כדי למנוע מהמפסיד להפוך לאיום בעתיד. במצבים אלה, המפסיד בדרך כלל מטיל ספק בלגיטימיות של המוסדות המאפשרים למנצח ליצור הגמוניה, דבר שגורם לאזרחים לפתח עמדה צינית כלפי פוליטיקה. במדינות אלה, פוליטיקה נתפסת לעיתים קרובות כמשחק כוח של מועדון סגור, שאין לו שום קשר לציבור הכללי.
השלכות > קיטוב מזיק > השפעה על אמון הציבור

חברות מקוטבות חוות לעיתים קרובות מחלוקות ציבוריות על שאלות הניתנות להוכחה עובדתית. בחברה עם קיטוב מזיק, עובדות ואמיתות מוסריות מאבדות ממשקלן, ככל שיותר אנשים מתאימים את עמדותיהם למסרים של הגוש שלהם. שחקנים חברתיים ופוליטיים כגון עיתונאים, אקדמאים ופוליטיקאים מעורבים בנרטיבים מפלגתיים או גורמים לעלויות חברתיות, פוליטיות וכלכליות גדלות והולכות. הבוחרים מאבדים אמון במוסדות ציבוריים. התמיכה בנורמות ובדמוקרטיה יורדת. לאנשים בחברות אלה קשה יותר ויותר לפעול לפי עקרונות מוסריים על ידי פנייה לאמת או פעולה בהתאם לערכים של האדם, אם הדבר מתנגש עם הנרטיב או האינטרסים של המפלגה. ברגע שקיטוב מזיק תופס, הוא מקבל חיים משלו, ללא קשר לכוונות קודמות.
השלכות > קיטוב שפיר

כמה מדעני מדינה טענו שרוב סוגי הקיטוב הפוליטי מועילים לדמוקרטיה, כמו גם שהם מהווים תכונה טבעית. לטענתם, הקיטוב הוא בעל מאפיינים שגורמים לו להתפשט, דבר שיכול להועיל לדמוקרטיזציה. אסטרטגיות התלויות באופוזיציה והדרה קיימות בכל צורות הפוליטיקה הנצפית. קיטוב פוליטי יכול לעזור לשנות או לשבש את הסטטוס קוו, ולפעמים לטפל בעוולות או חוסר איזון במאבק עממי מול אוליגרכי.
קיטוב פוליטי יכול לשמש לאיחוד, להמרצה או לגיוס של בעלי ברית פוטנציאליים ברמת העילית וההמונים. קיטוב יכול לעזור לפלג, להחליש או להרגיע מתחרים. אפילו את התנועות החברתיות המפורסמות ביותר ניתן לתאר כקבוצה של אנשים שמעוניינים לקיים עימות עם יריבים.
קיטוב פוליטי יכול גם לספק היוריסטיקה לצורכי הצבעה כדי לסייע לבוחרים לבחור בין מועמדים, ולאפשר למפלגות פוליטיות לגייס תומכים ולספק אפשרויות בחירה. פוליטיקה מקטבת יכולה גם לעזור להתגבר על הבדלים פנימיים ולגבש זהות משותפת, המבוססת בחלקה על התנגדות משותפת, עבור אלו המתנגדים לרפורמות. עם זאת, קיטוב יכול להיות כלי פוליטי מסוכן גם כשהוא מכשיר של דמוקרטיזציה, שכן הוא עלול לשמש לרעה וגם לחזק את עצמו.
דרכים להפחתת קיטוב

על פי פיטר קולמן, פרופסור לפסיכולוגיה חברתית ומומחה ליישוב סכסוכים, ניתן להפחית קיטוב על ידי פנייה לרגשות האוכלוסייה שחשה "מותשת" מהקיטוב, ובדרך כלל מהווה רוב.
ניתן להגדיל את המכנה המשותף בין קבוצות שונות באוכלוסייה על ידי חינוך לאמפתיה. כמו כן ,השקעה בשירותי תרבות ושירותים חברתיים אוניברסליים מאפשרת נקודות מפגש בין קבוצות שונות בחברה ואף מפחיתה רגשות שליליים כלפי הזולת.
החוקרים קרותרס ודונוהו זיהו שמונה סוגי פעולות שמצמצמות קיטוב, החל מרפורמות, דרך ביזור סמכויות לרשויות מקומיות ועד התערבות בין-לאומית.
מחקר שבוצע על ידי חוקרים מאוניברסיטת סטנפורד מצא שמפגשים ושיחות עם אנשים בעלי דעות ממחנה פוליטי אחר, אך עם מאפיינים דמוגרפיים וחברתיים דומים, יכולים להקטין את הקיטוב הרגשי ואף לאפשר למשתתפים לפתח גמישות בדעותיהם הפוליטיות. מחקר נוסף של חוקרים מסטנפורד מצא שעצם קיומם של מפגשים בין אנשים מקצוות פוליטיים שונים עשוי לצמצם את הקיטוב בכך שנשברים סטריאוטיפים לגבי "המחנה השני". כמו כן שיח אודות ערכים במקום דעות מקטין את הקיטוב.
קיטוב פוליטי בארצות הברית

בספר "זה אפילו גרוע יותר ממה שזה נראה" טוענים חוקרי הקונגרס תומאס מאן (אנ') ונורמן אורנשטיין (אנ') כי הקונגרס ובית הנבחרים נמצאים במבוי סתום. שתי המפלגות הגדולות ויתרו על מסורות הפשרה שלהן, דבר שלדעתם מסכן את הדמוקרטיה בארצות הברית. הכותבים טוענים כי בארצות הברית קיים "קיטוב א-סימטרי" – בעוד ששתי המפלגות מצויות במלחמה שבטית, שני הצדדים אינם אשמים באותה מידה, שכן המפלגה הרפובליקנית אימצה אידאולוגיה קיצונית, בזה למתינות ומסרבת לכל פשרה שעשויה לעזור לדמוקרטים מבחינה פוליטית, לא משנה מה המחיר. לדעתם, הרפובליקנים הפכו לקיצונים אידאולוגית, בזים לפשרה ומתנגדים נחרצות למדיניות החברתית והכלכלית שנקבעה.
קיטוב פוליטי באירופה

עיקר המחקר על הקיטוב במדינות מחוץ לארצות הברית בוצע באירופה. דוגמה אחת היא הפסוקיפיקציה Pasokification ביוון. זו המגמה של מעבר ממרכז-שמאל לעמדה שמאלנית קיצונית יותר. הפסוקיפיקציה נגרמה מחוסר שביעות רצון של היוונים מהמפלגה השמאלנית המרכזית יותר במדינה, ומהאופן שבו היא טיפלה במיתון הגדול ובצעדי הצנע שהאיחוד האירופי נקט במהלך ההתאוששות. אף על פי שהמעבר שמאלה גרר הטבות מסיביות לאוכלוסייה הליברלית ביוון, התוצאות במדינה, כמו גם במדינות אחרות כמו גרמניה, שוודיה ואיטליה, לא הצליחו לקיים את עצמן לאורך זמן. מאמר דעה מ-2018 טוען כי נרשמה ירידה בתמיכה במפלגות שנטו יותר שמאלה, עדות שתומכיהן אינם רגועים מהעתיד.
בעשור הראשון של המאה ה-21, המעבר ביוון לשמאל הקיצוני דומה למעבר במדינות כמו פולין, צרפת ובריטניה לעמדות שמרניות יותר בימין הקיצוני. המפלגות המקוטבות יותר הללו צומחות מאי שביעות הרצון של הציבור ממפלגות מתונות יותר ומחוסר יכולת לספק שינויים מתקדמים לכיוון כלשהו. בפולין, בצרפת ובבריטניה יש רגשות כבדים נגד האסלאם ועלייה בפרשנות הפופוליסטית. אוכלוסיית הימין הכללית במדינות אלו נוטה להחזיק בעמדות האגרסיביות יותר ומושכת את הצדדים עוד ימינה. עמדות אלו כוללות מסרים פופוליסטיים ימניים עם שפה איסלאמופובית, בידוד כלכלי ומדיני ואנטי-להט"בית.
קיטוב פוליטי בברזיל

כמה חוקרים הטילו ספק בשימוש במונח לגבי ברזיל. רפאל פוסו ורודריגו דה אלמיידה טבעו את המונח "קיטוב א-סימטרי" ביחס לבחירות הכלליות בברזיל ב-2022, שבהן התמודדו מועמד ימין קיצוני מול מועמד שמאל-מרכז. באופן דומה, סרג'יו שרגל וגילהרמה סימוז רייס טוענים כי קיטוב אינו אנטי-דמוקרטי, אלא דמוקרטי במהותו. הם גם מבקרים שימוש במושג כדי לרמוז באופן שגוי לדעתם שמדינה מחולקת בין שני קצוות: "רטוריקה של קיטוב מציעה לאנשים את הרעיון שיש בחירה בין דמוקרטיה לסמכותיות, בין שמאל-מרכז דמוקרטי לגרסה ברזילאית של פשיזם. זה משהו שצריך להרהר בו – וזו בחירה קשה".
מאזדה

| --- | --- |


בניין מטה מאזדה בפושו, יפן (2020)
 נתונים כלליים
 סוג:  חברה ציבורית. 3% ממנה בבעלות פורד
 בורסה:  הבורסה לניירות ערך בטוקיו (7261) 
 מוטו:  Prepare to be amazed
 מייסדים:  ג'וג'ירו מאצודה
 תקופת הפעילות:  1920–הווה (כ־105 שנים)
 חברות בנות:  מאזדה (ארצות הברית) 
 מיקום המטה:  Fuchu 
 משרד ראשי:  יפןפוצ'ו, הירושימה, יפן
 ענפי תעשייה:  תעשיית הרכב 
 מוצרים עיקריים:  כלי תחבורה, מכוניות
 הכנסות:  3,033.8 מיליארד ין יפני (25.28 מיליארד דולר) (2014)
 רווח תפעולי:  141,969,000,000 ין יפני (נכון ל־2023) 
 רווח:  265.6 מיליארד ין יפני (2.21 מיליארד דולר) (2015)
 יו"ר:  קזוהידה וואטאנבה
 מנכ"ל:  היסאקזו אימאקי
 עובדים:  44,035
  
 www.mazda.com
 
דגם הקוזמו משנת 1967, שהיה הראשון מדגמי החברה שהונעו במנוע ונקל
התפלגות מכירות מאזדה בעולם לפי דגמים- הנתונים נכונים לשנת 2014
מאזדה (ביפנית: マツダ株式会社; תעתיק: "מאצודה קאבושיקי-גאישה") היא חברה יפנית ליצור כלי תחבורה. מאזדה נשלטה בכשליש ממניותיה על ידי תאגיד פורד עד לשנת 2010, אז הופחתו האחזקות ל-3% בלבד. משרדיה הראשיים שוכנים בהירושימה. מקור שם החברה הוא באהורה מאזדה, אל הדת הזורואסטרית, ונראה שגם בהגייה האנגלית של שמו של מייסדה, מאצודה. בשנת 2014 ייצרה החברה כ-1.3 מיליון כלי רכב.
בדירוג החברות פורצ'ן גלובל 500 של המגזין פורצ'ן לשנת 2024, מוקמה מאזדה במקום ה-474.
היסטוריה

מאזדה החלה כחברת טויו קורק קוגיו לכלי עבודה וציוד תעשייתי, שנוסדה ביפן ב-1920. בשנת 1931 ייצרה את האופנוע התלת גלגלי "מאזדה-גו" שהיה כלי הרכב הראשון מתוצרתה. במלחמת העולם השנייה עסקה החברה בייצור כלי נשק. מכונית הנוסעים הראשונה של מאזדה, הייתה המאזדה R360 משנת 1960 ולאחריה דגם המאזדה קרול מ-1962. בסוף שנות ה-70 מאזדה החלה לייצר מכוניות עם מנוע דיזל מדגם פרקינס 4.182 שהיה מיוצר לפי רישיון של החברה המפתחת.
בשנת 1984 שינתה החברה את שמה באופן רשמי למאזדה. בשנים 1991–1997 בתוך החברה פעלה חטיבה לבניית מכוניות יוקרה לשוק המקומי שבנתה בין היתר Ẽfini MS-8.
פורד החזיקה ב-15% ממאזדה, ונתח זה גדל ל-33.4% בשנת 1996, כשפורד ניצלה את מצבה הכלכלי הקשה של מאזדה באותה עת. מארק פילדס, מנהל בכיר מפורד מונה למנהל מאזדה ונחשב כאחראי על שיקומה. פורד ביססה מכוניות רבות כמו דגמי הפרוב, לייזר, טלסטאר, האסקורט האמריקאית ואחרות על דגמי מאזדה, ומכוניות פורד ומאזדה רבות זהות למעשה (פורד אסקייפ ומאזדה טריביוט, פורד ריינג'ר ומאזדה B2000 ועוד) או מתבססות על פלטפורמה משותפת (מאזדה 3 ופורד פוקוס).
מאזדה היא אחת מיצרניות הרכב היחידות המציעות מכוניות סדרתיות המונעות במנוע ונקל. בשנת 2007 חגגה מאזדה 40 שנות ייצור דגמים עם מנוע ונקל, מאז דגם המאזדה "קוסמו 110S" של שנת 1967.
היסטוריה > בישראל

יבוא דגמי מאזדה לישראל החל בשנת 1992 על ידי חברת דלק מערכות רכב מקבוצת דלק לאחר שנים של הימנעות מייצוא לישראל עקב החרם הערבי. הדגמים הראשונים שהגיעו היו 323, 626, 121 וה-MX-3. לאחר מכן הצטרפו MX-5, קסדוס, MPV וטנדר B2000. בשנות ה-90 הצליח יבואן מאזדה לתפוס את נתח השוק הגדול ביותר בענף הרכב בישראל תוך הצעת דגמים, בעיקר ה-323, בעלי התאמה מרבית לדרישות הלקוח הישראלי ומכירת מכוניות רבות לציי הרכב. גם בשנת 2009 הייתה מאזדה בעלת נתח השוק הגדול ביותר בישראל, יתרון אותו לא שמטה מאז שנות ה-90.
בפברואר 2008, חברת דלק מוטורס, החברה שמשווקת את המכוניות של מאזדה בישראל, שלחה את כל מכוניות המאזדה מדגם 3 לבדיקה ולתיקון בעיה במכוניות. המכוניות נשלחו למוסכי החברה בארץ (לחברה בישראל 60 מוסכים רשמיים) מחשש לתקלה חשמלית בייצור שעלולה הייתה לגרום לקצר במחשב הרכב וכתוצאה מכך, לאיבוד שליטה. הקריאה לתיקון בוצעה בהוראת היצרנית מאזדה, בעקבות קריאה לתיקון שפורסמה ברחבי העולם.
היסטוריה > נתוני מכירות בישראל

על פי נתוני קארזון (עיבוד מאגר רכבים פרטים ומסחרים עד 3.5 טון):
| שנה | מכירות | מיקום כללי |  % שינוי |
| --- | --- | --- | --- |
| 2019 | 10,820 | 8 | −18.4 |
| 2018 | 13,264 | 7 | 1.2 |
| 2017 | 13,104 | 8 | −8.4 |
| 2016 | 14,305 | 6 | −16.2 |
| 2015 | 17,071 | 5 | −0.2 |
| 2014 | 17,100 | 4 | 61.8 |
| 2013 | 10,570 | 7 | −4.6 |
| 2012 | 11,082 | 6 | −47.3 |
| 2011 | 21,021 | 2 | −34.3 |
| 2010 | 31,987 | 1 | 1.5 |
שיווק

בשנת 2002 הציגה החברה את המאזדה 6 שהחלה תהליך של הצגת דגמים חדשים תחת הכינוי זום זום (Zoom Zoom). החברה מתארת שבתהליך זה ייוצרו כלי רכב בעלי עיצוב דינמי, ביצועים, עם הקפדה יתרה לפרטים ובעלי התאמה טובה יותר של המכונה למשתמש.
לראשונה שווקו המכוניות בצורה הזאת בצפון אמריקה והתפשטו לשאר העולם, כך גם לישראל. הקמפיין הצליח מאוד ברחבי העולם (בהשוואה לתוצאות שיווקיות של חברות מכוניות מתחרות אחרות).
השיר שליווה את הקמפיין נקרא: "Zoom Zoom Zoom".
מאזדה נודעת בשיווק צבעוני לעומת סגנונות קלאסיים של שיווקי רכב מצד חברות מתחרות אחרות.
סמליל ושם

|  | 1962–1975 | 1975–1991 | 1991–1992 | 1992–1997 | 1998–עד היום |
| --- | --- | --- | --- | --- | --- |
הסמל: 
|  | סמלה הראשון של מאזדה. הוטבע על רוב מכוניותיה החל משנת 1962. | באותן שנים למאזדה לא היה סמל קבוע, לכן השתמשו בשמם המסחרי כסמל ("מאזדה"). בחלק מהמכוניות הוטבע עדיין הסמל הישן. | בשנת 1991, מאזדה עיצבה לעצמה סמל בצורת יהלום שנמצא במעין "להבה". | זמן קצר לאחר מכן, מאזדה הקטינה ועיצבה שוב את הסמל הקודם במטרה להפחית את דמיונו לסמלה של חברת המכוניות הצרפתית רנו. | בשנת 1998, מאזדה הוציאה סמל שעוצב מחדש בצורת "M" שמורכב מ"כנפיים", במטרה להראות שמאזדה מותחת את כנפייה אל העתיד. |
סמליל ושם > שם

השם מאזדה נבחר לראשונה לאופנוע תלת-גלגלי (מאזדה-גו) על שם הנשיא השני של החברה - ג'וגירו מטסודה, ולצורך שיווק מוצרי החברה מעבר לגבולות יפן נעשה שינוי קל בשם, כדי שישמע כשם של מאזדה - שהיה אחד מן הדמויות במיתולוגיה של הדת בפרס העתיקה שלה התייחסו מנקודת מבטם כראשית הציוויליזציה והתרבות שקישרה בין המזרח הרחוק ומדינות המערב.
דגמים

2 – סופרמיני, הוצגה ב-2005 עם יחידת הנעה בעלת נפח 1.5 ליטרים ו-103 כ"ס, דור שני ב-2007 ודור שלישי ב-2014 עם אותה יחידת הנעה אבל כוחות ההספק גדל ל-116. הדור הראשון נקרא גם "דמיו" בחלק מהמקומות, שם שמשמש בדור השלישי את גרסת הסדאן שהוצגה לראשונה. בשנת 2019 עבר הדגם מתיחת פנים.
3 – משפחתית שהוצגה ב-2003 במרכב סדאן והאצ'בק ועם מנועי בנזין (1.6 105 כ"ס, 2.0 150 כ"ס)ודיזל. בשנת 2018 הושק הדור הרביעי, איתו הוצג מנוע בנזין חדשני המכונה "סקייאקטיב-X". (מנוע 2.0 165 כ"ס)
6 – רכב מנהלים. הוצג לראשונה ב-2002 עם שתי יחידות הנעה לפי רמות גימור. רמות הגימור הנמוכות הביאו איתן בשנת 2002- 2005 מנוע 2.0 ליטר 147 כ"ס המשודך לגיר אוטומטי בעל 4 הילוכים. רמת הגימור הגבוהה, פרימיום הביאה איתה מנוע 2.3 ליטרים 166 כ"ס המשודך לגיר 4 הילוכים אף הוא. בשנת 2006-7 בוצעו שינוי ושיפור למנועים אף שההספק נשאר זהה המנועים שודכו לתיבת 5 הילוכים טיפטרוניק חדשה ואמינה יותר. דור שני ב-2007 שגם הוא הוצג עם שני מנועים. מנוע 2.0 מהדור הישן ומנוע לדגם הפרימיום 2.5 ליטרים ו-5 הילוכים אף הוא. ודור שלישי שהוצג ב-2012 ועבר שלוש מתיחות פנים. מוצע בגרסת סדאן וסטיישן.
CX-3 – רכב פנאי קטן המבוסס על ה-2, איתה חולק את תא הנוסעים. הוצג לראשונה ב-2014. מוצע עם מנוע בנפח 2.0 ליטר המפיק 156 כ״ס. בתערוכת ניו-יורק 2018 הוצגה מתיחת פנים לדגם שעיקרה שינויים קלים בעיצוב הפנסים.
CX-30 – רכב פנאי קומפקטי הממוצב בין ה-CX-3 ל-CX-5. הושק בשנת 2019 ומבוסס על שלדת ה-3, איתה חולק מכלולים רבים ואף עיצוב דומה. יש המכנים את הדגם כ"גרסת קרוסאובר" ל-3 ולא דגם בפני עצמו.
CX-5 – רכב פנאי קומפקטי. הדור הראשון הוצג בשנת 2011, והיה הראשון ב"דור החדש" של דגמי מאזדה. אלו עוצבו בשפת העיצוב החדשה "קודו", כללו את טכנולוגיות "סקייאקטיב" והיו בתכנון של מהנדסי מאזדה לאחר שהופרדה מפורד. הדור השני הוצג בשנת 2016, ומציע הנעה קדמית או כפולה, מנועי בנזין בנפח 2.0 ו-2.5 ליטרים ואבזור עשיר ביחס למתחריו.
CX-50 – רכב פנאי קומפקטי שייוצר החל משנת 2022, ומיועד לשוק האמריקאי בלבד.
CX-60 - רכב משפחתי קומפקתי, מיוצר החל משנת 2022.
CX-4 – גרסת קופה של ה-CX-5 שהוצגה בשנת 2017 ומשווקת רק ביפן.
CX-9 – רכב פנאי גדול המצויד במנוע בנפח 2.5 עם מגדש טורבו המפיק 250 כוחות סוס. זהו מנוע הטורבו הראשון של מאזדה, שאחר כך הוצע גם במאזדה 6.
MX-30 – קרוסאובר חשמלי שמיוצר משנת 2020.
MX-5 – קבריולה קטנה. הוצגה לראשונה ב-1989, דור שני בשנת 1999, דור שלישי ב-2006 והדור הרביעי הוצג ב-2015. מאז mx5 מיוצרת עם חלוקת משקל של 50-50, מרכז כובד נמוך ומשקל נמוך. מוצעת במנועים בנפח 1.5 ו-2.0, וממותגת גם כפיאט 124 ספיידר.
דגמים > דגמי עבר

929 – מכונית משפחתית גדולה אשר יוצרה בין השנים 2000–1973.
323 - מכונית משפחתית אמינה, חסכונית ונוחה, בשנות ה-90' שמרה על מחיר שוק יד2, עובדה שחיזקה את מעמדה. דגם זה הופיע בכמה תצורות.
מאזדה פורטר – סדרות של מסחריות ו-טנדרים אשר יוצרו בין השנים 1989–1977.
פארקוויי – מיניבוס המונע בעזרת מנוע ונקל אשר יוצר בין השנים 1974–1977.
מאזדה רוד פייסר AP – מכונית סלון המונעת בעזרת מנוע ונקל אשר יוצרה בין השנים 1975–1977.
MPV – מיניוואן 7 מקומות שהוצג בשנת 1994. בשנת 2000 הושק הדור השני.
5 – מיניוואן 7 מקומות. הדור הראשון הוצג בשנת 2004 כמחליף ל-MPV, למרות שהיה קטן ממנו, והשני בשנת 2010. ייצור הדגם פסק בשנת 2015 בעקבות הביקוש לרכבי פנאי וירידת הביקוש למיניוואנים, והצגת הדגם CX-9 שהוא דגם פנאי עם שבעה מקומות.
RX-8 – מכוניות ספורט שיוצרה בשנים 2003–2012.
הערות שוליים

1 2 3 4  Annual Report 2015 (Year ended 31 March 2015
↑  http://www.oica.net/wp-content/uploads//Ranking-2014-Q4-Rev.-22-July.pdf על פי נתוני OICA
↑  דירוג חברות במדד פורצ'ן גלובל 500 לשנת 2024
↑  רועי צוקרמן, 50,000 בעלי מאזדה 3 - למוסך ללא דיחוי, באתר ynet, 18 בפברואר 2008
↑  מכירות מאזדה בישראל, קארזון
↑  MAZDA: A Story Behind the Name of “Mazda” | We are Mazda, www.mazda.com
↑  אלי שאולי אבארט 124 – מבחן דרכים (התרשמות ראשונה 9 בנובמבר 2016 באתר אוטו
| --- | --- |
בקרת זהויות :  NLI: 987007570052705171  ISNI: 0000 0001 0729 015X  LCCN: no90012014  MusicBrainz: e501bbcd-2315-4411-b8c5-1d0496471faf  MusicBrainz: fe734249-27ba-4d86-89d4-0d6a127f3382  NDL: 00258153  NLA: 53004229  Trove: 1532605  VIAF: 155390244   WorldCat (עם VIAF): 155390244 
מאזדה 2 האצ'בק
מאזדה 3 דור שלישי
לוקאס פאוקשטה

לוקאס פאוקשטה (בליטאית: Lukas Paukštė נולד ב-25 בספטמבר 1998 באוטנה שבליטא) הוא כדורגלן ליטאי המשחק בעמדת השוער בקבוצת שיאוליאי מליגת העל הליטאית.
קריירת מועדונים

פאוקשטה גדל במחלקות הנוער של ז'לגיריס וילנה ושיאוליאי. בשנת 2015 עבר לאוטניס אוטנה מליגת העל הליטאית, במדיה ערך 16 הופעות ליגה. בהמשך שיחק גם במועדונים אטלנטאס קלייפדה ויאנובה במסגרת ליגת העל הליטאית.
ב-26 בפברואר 2020 חתם פאוקשטה בברמנס מהליגות הנמוכות בנורווגיה, אולם עוד באותה שנה חזר לליגת העל הליטאית וחתם בריטראי. בעונת 2022 הושאל לשיאוליאי מליגת העל הליטאית, ובתום תקופת ההשאלה חתם על חוזה קבוע במועדון.
הערות שוליים

↑  Vartininkas L. Paukštė papildė „Riterius“ באתר הרשמי של ליגת העל הליטאית, 7 באוגוסט 2020 (בליטאית)
↑  skolinamas šiauliečiams באתר הרשמי של ליגת העל הליטאית, 11 בינואר 2022 (בליטאית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לוקאס פאוקשטה".
סימן קרט

| סימן קרט |
| --- | --- | --- | --- | --- | --- | --- |

| סימני פיסוק | סימני כתב נוספים |  |  |  |  |  |
|  נקודה .   פסיק ,   נקודה ופסיק ;   סוגריים ( ) [ ] { }  נקודתיים :   מקף ־   שלוש נקודות …   קו מפריד –   סימן שאלה ?   סימן קריאה !   אפוסטרוף ’   גרש ׳   גרשיים ״   מירכאות “ ” ‘ ’   לוכסן /   סימן תמיהה ?!   |  אמפרסנד (סימן "וגם")  &   כוכבית *   כרוכית @   לוכסן שמאלי \   צלבון (פגיון) † ‡   מעלה °   סולמית #   טילדה ~   קו תחתון _   קו ניצב | ¦   פילקרו ¶   גג ˆ   סימן קרט ^   תבליט רשימה •   סימן נומרו №   סימן הסעיף §   אחוז %   פרומיל ‰   רבבית ‱   סימן מטבע ¤   שקל ₪  דולר $  סמל סימן מסחרי ™  סמל סימן מסחרי רשום ®  סמל זכויות יוצרים ©  |  |  |  |  |  |
|  סימן קריאה הפוך ¡  סימן שאלה הפוך ¿  סימן אירוניה ⸮  |  אמפרסנד (סימן "וגם")  &   כוכבית *   כרוכית @   לוכסן שמאלי \   צלבון (פגיון) † ‡   מעלה °   סולמית #   טילדה ~   קו תחתון _   קו ניצב | ¦   פילקרו ¶   גג ˆ   סימן קרט ^   תבליט רשימה •   סימן נומרו №   סימן הסעיף §   אחוז %   פרומיל ‰   רבבית ‱   סימן מטבע ¤   שקל ₪  דולר $  סמל סימן מסחרי ™  סמל סימן מסחרי רשום ®  סמל זכויות יוצרים ©  |  |  |  |  |  |
סימן קֶרֶט או "טאק" (באנגלית: Caret) הוא תו בצורת V הפוכה. זהו תו המרווח ^ בקוד ASCII ומערכות קידוד תווים נוספות. שמות נוספים של התו כוללים כובע, קונטרול, חץ למעלה, או, לעיתים רחוקות יותר, שברון, חזקה, מצביע (בשפת התכנות פסקל) או טריז. התו דומה לסימן הדיאקריטי גג, אך שונה ממנו בהיותו תו עצמאי. היסטורית התו שימש לשם הקלדת הסימן הדיאקריטי גג מעל אותיות באמצעות הקלדתו אחריהן, ועקב כך גג הוא שמו הרשמי בקוד ASCII ויוניקוד.
אין להתבלבל בין הקרט והגג לבין תווים אחרים בצורת וי הפוכה, כגון ʌ (האות הלטינית V קטנה הפוכה U+028C) או ∧ (וגם U+2227), המכונים לעיתים קרט גם הם.
שימושים > שפות תכנות

לקרט שימושים רבים בשפות תכנות. הוא יכול לסמן העלאה בחזקה, את האופרטור XOR ברמת הביט, שרשור מחרוזות, תו בקרה ועוד. בביטויים רגולריים משמש הקרט להתאים לתחילת מחרוזת או שורה; אם הוא מופיע בתחילת מחלקת תווים, מבוצעת התאמה של ההיפוך של המחלקה.
Node.js משתמשת בקרט בקובצי מניפסט כדי לסמן התנהגות של רזולוציית תלות המשמשת עבור כל תלות.
שימושים > תו חילוף

מפרש שורת הפקודה cmd.exe, של משפחת מערכות ההפעלה חלונות, משתמש בקרט (^) כתו מילוט מתווים שמורים.
C:\>ECHO Show and: ^& greater than: ^> pipe: ^| less than: ^< caret: ^^ and ^%TMP^%
Show and: and: & greater than: > pipe: | less than: < caret: ^ and %TMP%
הערות שוליים

↑  השמות תורגמו מאנגלית ולא בהכרח שימשו בפועל בעברית. המקור האנגלי: hat, control, uparrow, or, less frequently, chevron, xor sign, 'to the power of' (exponent), pointer (in Pascal), or wedge
ערך זה הוא קצרמרבנושא בלשנות. אתם מוזמנים לתרום לוויקיפדיה ו.
לורי (סוג)

| לורי |
| --- | --- |
 לורי צהוב-חזה
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: תוכאים
משפחה:: דרראים
שבט:: לורים
סוג:: לורי
שם מדעי
 Lorius ‏ויגורס, 1825

זוג של Lorius lory
לורי (שם מדעי: Lorius) הוא סוג בשבט הלורים שבמשפחת הדרראים, בו חמישה מינים החיים בגינאה החדשה, איי שלמה ובדרום-מזרח אסיה ביערות הגשם.
בני הסוג בינוניים בגודלם, בעלי מקורים גדולים ומעוקלים בצבע אפור או כתום והם בעלי גוונים אדומים-ורודים. מזונם העיקרי הוא פירות אך גם צוף פרחים.
מינים

Lorius albidinuchus
Lorius chlorocercus
לוֹרִי שְׁחֹר כִּפָּה (Lorius domicella)
לורי פטפטן (Lorius garrulus)
Lorius hypoinochrous
Lorius lory
לורי קשת (Trichoglossus moluccanus)
פריון (עוף)

| פריון |
| --- | --- |
 פריון הפיה
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: יסעוראים
משפחה:: יסעוריים
סוג:: פריון (עוף)
שם מדעי
 Pachyptila ‏יליגר, 1811

פְּרִיוֹן (שם מדעי: Pachyptila; משמעות השם: "נוצות רחבות") הוא סוג של עופות ימיים ממשפחת היסעוריים המפליג לאורך האוקיינוסים הדרומיים לאורך גלים גבוהים ואזורים מוכי סופות והמין פריון הפיה (Pachyptila turtur) מתרבה גם באזורים טרופיים. סוג זה קרוב ליסעור הכחול ושייך לצידו לשבט Prion. הוא מכיל 6 מינים.
הפריונים הם עופות ים קטנים בגודל של יונה או פחות, והם מותאמים לתעופה בסערות ימיות. הם בעלי מקור שחור ארוך איתו הם מסננים זואופלנקטון, דגים קטנים וחסילונים מפני המים ומעליו בלוטות מלח, דרכו נפלט מלח הים שהם שותים.
עופות אלה חיים עם בן זוג קבוע ומטילים ביצה אחת באיים מרוחקים בתוך מחילות. שני ההורים מגדלים יחד את האפרוח. האפרוח והוריו יכולים להיטרף בידי חמסניים, שחפיים, פרגטיים, טורפי ים וכרישים. הם בעלי חומצות קיבה חזקות כמו טריגליצריד אשר הם יכולים להתיז על אויביהם אם הם נתפסים.
מינים

פריון הפיה (Pachyptila turtur)
פריון דק-מקור (Pachyptila belcheri)
פריון פולמאר (Pachyptila crassirostris)
פריון רחב-מקור (Pachyptila vittata)
פריון אנטארקטי (Pachyptila desolata)
פריון סאלווין (Pachyptila salvini)
ניסיון רצח

ניסיון לרצח הוא ניסיון לא מוצלח לרציחתו של אדם בכוונה תחילה. למרות חוסר ההצלחה של הניסיון, המעשה נחשב לעבירה פלילית הגוררת איתה עונש.
ניסיון רצח במדינות העולם

בישראל, ניסיון לרצח מוגדר בחוק העונשין כמי עושה אחת מאלה:
(1) מי שמנסה שלא כדין לגרום למותו של אדם
 (2) עושה שלא כדין מעשה, או נמנע שלא כדין מעשות מעשה שמחובתו לעשותו, בכוונה לגרום למותו של אדם, והמעשה או המחדל עלולים מטבעם לסכן חיי אדם
העונש בישראל על ניסיון שכזה הוא עד 20 שנות מאסר.
לפי סעיף 239 לחוק הפלילי בקנדה העונש לניסיון רצח הוא מאסר עולם לכל היותר. אם משתמשים באקדח, העונש המינימלי הוא ארבע, חמש או שבע שנים, תלוי בהרשעות קודמות וביחס לפשע מאורגן.
באנגליה ובוויילס, ניסיון לרצח הוא עבירה על פי סעיף 1 (1) לחוק הניסיונות הפליליים משנת 1981, והיא גוררת עונש מרבי של מאסר עולם (זהה לעונש המנדטורי על רצח). החקיקה המקבילה לצפון אירלנד היא סעיף 3 (1) לצו ניסיונות פליליים וקשירת קשר (צפון אירלנד) 1983 (No.1120 (NI13)).
בארצות הברית, הרשעה בניסיון רצח מחייבת הפגנת כוונה לרצח, כלומר העבריין ניסה לרצוח ונכשל (למשל, ניסה לירות בקורבן והחמיץ או ירה בקורבן והקורבן שרד) או נקט צעד משמעותי לקראת ביצוע רצח (למשל רכישת אקדח או נשק קטלני אחר וכתיבה על כוונתו להרוג).
ראו גם

איום ברצח
הריגה
הערות שוליים

↑  העבריין ניסה לרצוח ונכשל (למשל, ניסה לירות)
| --- | --- |
בקרת זהויות :  BnF: cb12100018p (data)
יקשן

על-פי התנ"ך, יָקשָׁן הוא בנו הרביעי של אברהם, מאשתו השלישית או הפילגש שלו, קטורה, שאותה נשא אברהם לאישה לאחר שגירש את הגר ואחרי מותה של שרה. לקטורה היו שישה בנים: זמרן, יקשן, מדין ומדן, ישבק ושוח, ולהם שני אחים למחצה מאמהות אחרות: ישמעאל ויצחק.
יקשן הוא אביהם של שבא ודדן. לדדן נולדו שלושה בנים: אשורים, לטושים ולאומים. הוא שולח יחד עם שאר בני קטורה אל ארצות המזרח.
במדרש

בבראשית רבה מובאים דברי רמי בר יחזקאל שהשם "יקשן" הוא משום "שהן מתקשין בעולם" (ומפרש רבי שמואל יפה אשכנזי שצאצאיו מקשים ומזיקים לכל העולם), ואילו לדעת חכמים שמם רומז לכך שהיו מקישים בתוף לעבודה זרה.
רבי אברהם סבע רואה בשם זה רמז לכך שבניו יהיו במהלך הדורות לפח יקוש לעם ישראל.
ראו גם

בני קטורה
הערות שוליים

↑  ספר בראשית, פרק כ"ה, פסוק א'.
↑  ספר דברי הימים א', פרק א', פסוק ל"ב.
↑  ספר בראשית, פרק כ"ה, פסוק ג'.
↑  בראשית רבה, פרשה ס"א, פסקה ה'.
↑  יפה תואר בראשית פרשת חיי שרה פרשה סא סימן ה.
↑  צרור המור בראשית פרשת חיי שרה.
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.